Ir-Regolament tal-Kunsill (KEE) Nru 1098/88
tal-25 ta' April 1988
li jemenda r-Regolament Nru 136/66/KEE dwar l-istabbiliment ta' l-organizzazzjoni komuni fis-suq taż-żjut u x-xaħmijiet
IL-KUNSILL TAL-KOMUNITAJIET EWROPEJ,
Wara li kkunsidra it-Trattat li jistabbilixxi l-Komunità Ekonomika Ewropea, u partikolarment Artikolu 43 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi, għaż-żrieragħ tar-rapa minn naħa l-waħda u għaż-żrieragħ tal-ġirasol minn naħa l-oħra, huwa rakkomandabbli li tkun stabbilita l-kwantità garantita massima fl-istess waqt u żmien għal 1988/89, 1989/90 u 1990/91; billi għall-iskopijiet tas-sistema tal-kwantità massima garantita, huwa rakkomandabbli li tiġi stmata l-produzzjoni wara l-bidu tas-sena tas-suq sabiex isiru l-estimi kkonċernati biex jkunu aktar eżatti; billi Artikolu 27a tar-Regolament (KEE) Nru 136/66 KEE [3], kif l-aħħar emendat bir-Regolament (KEE) Nru 3994/87 [4], għandu għalhekk ikun emendat kif xieraq,
ADOTTA DAN IR-REGOLAMENT:
Artikolu 1
Artikolu 27a tar-Regolament (KEE) Nru 136/66/KEE huwa emendat kif ġej:
1. Il-paragrafu 1 huwa mibdul b'dan li ġej:
"1. Il-Kunsill, li jaġixxi bi qbil mal-proċedura stabbilita f'Artikolu 43(2) tat-Trattat, għandu jiffissa, għal perijodi ta' tlett snin tas-suq, u li jibdew mis-snin tas-suq 1988/99, 1989/90 u 1990/91, kwantitajiet massimi iggarantiti taż-żerriegħa tal-kolza u tar-rapa tal-Komunità u għal żerriegħa tal-ġirasol tal-Komunità."
2. Il-paragrafu 3 huwa mibdul b'dan li ġej:
"3. Billi l-estimi tal-produzzjoni taż-żrieragħ tar-rapa u tal-ġirasol magħmula qabel it-tmiem tat-tieni xhar tas-sena tas-suq jeċċedu l-kwantità massima iggarantita għaż-żrieragħ ikkonċernati u li għas-sena tas-suq f'dan il-każ, l-ammont tal-għajnuna għal dik is-sena tas-suq għandu jkun imnaqqas bl-inċidenza tal-mira tal-prezz b'koeffiċjenti li jirrefletti l-estent tad-differenza.
Billi l-applikar tas-subparagrafu preċedenti għall-produzzjoni attwali minflok il-produzzjoni stimata fil-bidu tas-sena tas-suq ikun jirriżulta fi tnaqqis differenti fl-ammont ta' l-għajnuna minn dak attwalment applikat, l-ammont ta' l-għajnuna għas-sena tas-suq segwenti għandu jkun aġġustat billi jittieħed akkont ta' dik is-sitwazzjoni."
Artikolu 2
Dan ir-Regolament għandu jidħol fis-seħħ fil-jum tal-publikazjoni tiegħu fil-Ġurnal Uffiċjali tal-Komunitajiet Ewropej.
Għandu jkun applikabbli għaż-żerriegħa tar-rapa mill-1 ta' Lulju 1988 u għaż-żerriegħa tal-ġirasol mill-1 ta' Awissu 1988.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Mgħamul fil-Lussemburgu, il-25 ta' April 1988.